Lɛaṛbi Imɣṛan

lɛṛbi imɣran assaɣ ns imidi lɛṛbi habbu iga anaẓuṛ ig anḍḍam amaziɣ, ilul g usggʷas n 1978 g usun n usaka, taɣiwant n wijjan, tasga n tznit. http://imghrane2012.blogspot.com/2013/04/blog-post_265.html

 tankra 
ilul lɛṛbi imɣran g yat twja tanammast, asslmd amnzu izzrit g yat tinml tasunant, dat ma izzri kṛaḍ isggʷasn n usslmd dat-amnzu g tznit. mqqar imurs imɣran g tɣri ns, ur gis iɣrrid acku iffuɣ dat usslmd amnzu, ifta s usinan asmattag iffuɣ sg tɣri. mac, iga imiri n tɣri d udlis ar yaqqra s ugayyu ns; ar yaqqra tanḍḍamt taɛṛabt n kigan n imdyazn zun mṣtafa luṭfi almanfaluṭi d jbran xalil jabran d wiyyaḍ. mayad at yuddjan ad inḍm s tɛṛabt tamdyazt ad:





izlan ad, inḍmin imɣran dat ma iɣra tamdyazt n "assafar" n "alimam ccafiɛi":



maya ar immal mas lɛṛbi imɣran tnkrd dis tayri n tmdyazt taɛṛabt. ur d inkir lɛṛbi ɣas d tmdyazt taɛṛabt mac, inkrd ula d tmdyazt tamaziɣt.

 asmuttg 
sg tamẓi ns, ar issflid lɛṛbi i tɣnnijt d imɣnnjn imaziɣn s ul ns d unlli nsn, slawan i tɣnnijt n sus. ar issflid lɛṛbi i trubba ittyussann g uzmz ns, zun inrzaf, laryac, inḍḍamn d tiyyaḍ. mklli issflid ula i inmɣurn n taṛṛwayṣit zun lḥajj ddmsiri, bizmawn d faṭima tabaɛmrant.

tayri n imɣran i tɣnnijt tamaziɣt ad as ifkan tiddas n usmmrsl n trabbut ns tamzwarut ddu ism n imanarn g tɣiwant n wijjan g usggʷas n 1998. tarabbut ad ilan tamatart tamqqrant g usmuttg n imɣran, acku tga irim ns amzwaru g usɣnnj d tirra n tguriwin n tɣnnijin ns.

 tirubba 
tarabbut tamzwarut n lɛṛbi imɣran tgatt tarabbut n imanarn sg usggʷas n 1998 ar usggʷas n 2000 afad ad immatti g usggʷas ad s tarabbut imɣran (tarabbut). tarabbut n imɣran ag ismmrsl taɣarast ns tudmawant g tẓuṛi, afad ad ikcm s ubaraz n tɣnnijt tasusit sg taggurt nna akk° imɣurn.

 tirimt g umussu amuslm 
g yan uzmz, ikcm lɛṛbi imɣran d kra n umussu amuslm asunni, ikka disn sin isggʷasn, ur ikki mani i umarg d tɣnnijt mac, isnfl tiwngimin ns, isnfl ula taɣarast ns g usɣnnj d nnḍm, ur sul a ittnḍam xf tmɣart ula tayri d imrsitn akk° ur d imsackan d twngimin ns tisgdanin. inna lɛṛbi mas asɣnnj ur igi tawwuri ula iga taɣarast nna iɣi yan att iḍfuṛ g tudrt ns, ar ittini daɣ mas dars tga ɣas imiss n uzzray n wakud d usmrrer. imrsi ad af inna, s ils n lḥajj blɛid:

 tannayt xf usɣnnj 
ar ittini lɛṛbi imɣran mas ur jju d ntta a ira ad isɣnnj s kra n tɣarast tar tiɣariwin, ar ittini mas ira ad iḥḍu iskar bdda izlan ns d tiɣnnijin xf ubrid n usgmi nna yumẓ sg dar tawja ns.

 tadiskugṛafit 

 uṭṭun azwl n tɣnnijt asakud n ussufɣ1wayyiha20232aɣrab20233mayskar zzin20234ftan ussan20225aha yyaha20226amagus20217ad dik sawlɣ20218samḥaɣ ak (ttilifun igan ayfun)20219irɣudak202110i ṛbbi a lɛalim202011tayri ɣ iskraf202012arinas201913aɣ d irar ṛbbi201814ttilifun a ttilifun201715lbaz umlil201716glbi mjṛuḥ (ddarija)201717ar aɣ isgalla201618nkki bla kyyi201619jawbi iyyi a winu 201520a sir a sslam inu201521asggʷas ambarki201522aḍu n unẓaṛ201523lḥuṛma n yan201524awid a lalla2015

 Tisaɣulin